হয়ত এরপর অন্তত ৪০ বছর পৃথিবীতে আপনি বেঁচে থাকলেন। এই পৃথীবিকে আপনি দেখলেন। ভালোবাসলেন। এর রূপ-রস -গন্ধ -স্পর্শ উপভোগ করলেন। আনন্দ করলেন। কী কারণে? একটি মানুষ আপনাকে একদিন এক সেকেন্ডের জন্য এতটুকু সাহায্য করেছিল বলে, ছোট্ট একটু টান দেওয়ায় আপনি বেঁচে গিয়েছিলেন বলে। মানুষের জীবনে মানুষের ভুমিকা এতটাই বড়। এইভাবে প্রতিদিন চারপাশের চেনা-অচেনা অসংখ্য মানুষের সহযোগিতায়,সাহায্যে,মমতায়,ভালোবাসায় আমরা বেঁচে থাকি। পৃথিবীর সৌন্দর্য দেখি। আনন্দ উপভোগ করি। আমরা একা কিন্ত এমন নির্ভয়ে বাঁচতে পারি না। এরকম কোন না কোন বন্ধু পাশে দাঁড়িয়ে আমাদের টান দেন বলেই আমরা বেঁচে থাকি।